Першае пісьмовае згадванне мясцовасці датуецца 1552 годам (паводле іншых звестак Камароўскае балота пачынае згадвацца ў актах пачатку XVII ст.). Некалі на месцы прадмесця існавала вёска Камароўка, якая да 1812 года належала князям Радзівілам (пасля таго, як Радзівілы выступілі на баку Напалеона ў вайне 1812 года вёска і прылеглыя тэрыторыі былі адабраныя ў іх расійскімі ўладамі і перапрададзеныя мінскаму абшарніку Станіславу Ваньковічу).